ᱥᱤᱣᱟᱞᱤᱠᱟ ᱳᱵᱮᱨᱳᱭ

ᱥᱤᱣᱟᱞᱤᱠᱟ ᱳᱵᱮᱨᱳᱭ (ᱡᱟᱱᱟᱢ ᱒᱔ ᱡᱩᱞᱟᱭ ᱑᱙᱙᱕) ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞᱚᱜᱼᱟᱭ᱾ ᱟᱡᱟᱜ ᱮᱛᱚᱦᱚᱵ ᱮᱠᱴᱤᱝ ᱠᱟᱹᱢᱤ ᱨᱮ ᱭᱮ ᱥᱟᱟᱞᱤ ᱟᱥᱤᱠᱤ (᱒᱐᱑᱙) ᱟᱨ ᱠᱷᱩᱫᱟ ᱦᱟᱯᱷᱤᱡᱽ (᱒᱐᱒᱐) ᱥᱮᱞᱮᱫ ᱢᱮᱱᱟᱜᱼᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱳᱵᱮᱨᱳᱭ ᱨᱮᱱ ᱮᱸᱜᱟᱛ, ᱥᱟᱨᱤᱱᱟ ᱳᱵᱮᱨᱳᱭ, ᱢᱤᱫ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ᱾ ᱟᱡ ᱨᱮᱱ ᱜᱚᱲᱚᱢ ᱵᱟᱵᱟ ᱢᱟᱦᱟᱵᱤᱨ ᱳᱵᱮᱨᱳᱭ, ᱡᱟᱦᱟᱸᱭ ᱫᱚ ᱟᱡ ᱨᱮᱱ ᱵᱟᱵᱟ ᱟᱹᱰᱤ ᱠᱟᱹᱴᱤᱡ ᱩᱢᱮᱨ ᱨᱮ ᱜᱩᱡ ᱞᱮᱱ ᱛᱟᱦᱮᱸᱫ, ᱑᱙᱖᱗ ᱨᱮ ᱢᱤᱫ ᱵᱚᱞᱤᱣᱩᱰ ᱯᱷᱤᱞᱢ ᱥᱮᱵᱟ ᱟᱨ ᱦᱟᱨᱠᱩᱞᱮᱥ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ᱾

ᱳᱵᱮᱨᱳᱭ ᱫᱚ ᱟᱨᱭᱟ ᱵᱤᱫᱭᱟ ᱢᱟᱱᱫᱤᱨ ᱥᱠᱩᱞ ᱟᱨ ᱢᱩᱢᱵᱟᱭ ᱨᱮ ᱡᱟᱢᱱᱟᱵᱟᱭ ᱱᱟᱨᱥᱤ ᱥᱠᱩᱞ ᱨᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱱ᱾ ᱩᱱᱤ ᱢᱩᱢᱵᱟᱭ ᱭᱩᱱᱤᱵᱷᱟᱨᱥᱤᱴᱤ ᱠᱷᱚᱱ ᱜᱨᱮᱡᱩᱣᱮᱴ ᱞᱮᱱ ᱛᱟᱦᱮᱸᱱ ᱡᱟᱦᱟᱸᱨᱮ ᱩᱱᱤ ᱤᱝᱜᱽᱞᱤᱥ ᱟᱨ ᱢᱚᱱᱳᱵᱤᱜᱭᱟᱱ ᱨᱮ ᱢᱮᱡᱟᱨᱥ ᱮ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱱ᱾ ᱡᱚᱠᱷᱚᱱ ᱩᱱᱤ ᱜᱨᱮᱡᱩᱣᱮᱴ ᱠᱟᱱ ᱛᱟᱦᱮᱸᱱ ᱩᱱ ᱚᱠᱛᱚ ᱩᱱᱤ ᱟᱱᱩᱯᱟᱢ ᱠᱷᱮᱨ ᱨᱮᱱᱟᱜ ᱮᱠᱴᱚᱨ ᱯᱨᱤᱯᱮᱭᱟᱨᱥ ᱮᱠᱴᱤᱝ ᱤᱱᱥᱴᱤᱴᱭᱩᱴ ᱠᱷᱚᱱ ᱓ ᱪᱟᱸᱫᱳ ᱨᱮᱱᱟᱜ ᱰᱤᱯᱞᱳᱢᱟ ᱠᱳᱨᱥ ᱠᱮᱫᱟ᱾

ᱠᱮᱨᱤᱭᱟᱨ
ᱜᱨᱮᱡᱩᱣᱮᱥᱟᱱ ᱛᱟᱭᱚᱢ ᱩᱱᱤ ᱱᱟᱰᱤᱭᱟᱰᱣᱟᱞᱟ ᱜᱨᱟᱱᱰᱥᱚᱱ ᱮᱱᱴᱟᱨᱴᱮᱱᱢᱮᱱᱴ ᱨᱮ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱟ ᱟᱨ ᱠᱤᱠ (᱒᱐᱑᱔) ᱟᱨ ᱦᱟᱣᱩᱥᱯᱷᱩᱞ ᱓ (᱒᱐᱑᱖) ᱨᱮ ᱢᱤᱫ ᱮᱥᱤᱥᱴᱮᱸᱴ ᱰᱤᱨᱮᱠᱴᱚᱨ ᱮ ᱵᱮᱱᱟᱣ ᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱯᱷᱤᱞᱢ ᱞᱟᱹᱜᱤᱫ ᱚᱰᱤᱥᱚᱱ ᱮ ᱮᱛᱚᱦᱚᱵ ᱠᱮᱫᱟ ᱟᱨ ᱟᱰᱥ ᱟᱨ ᱢᱳᱰᱮᱞᱤᱝ ᱮᱥᱟᱭᱤᱱᱢᱮᱱᱴ ᱦᱟᱛᱟᱣ ᱠᱮᱫᱟ ᱟᱡᱟᱜ ᱰᱮᱵᱭᱩ ᱯᱷᱤᱞᱢ ᱧᱟᱢ ᱢᱟᱲᱟᱝ᱾

ᱮᱠᱴᱤᱝ ᱨᱮ ᱩᱫᱷᱜᱟᱹᱴᱷᱚᱱ ᱢᱟᱲᱟᱝ, ᱳᱵᱮᱨᱳᱭ ᱠᱤᱠ (᱒᱐᱑᱔) ᱟᱨ ᱦᱟᱣᱩᱥᱯᱷᱩᱞ ᱓ (᱒᱐᱑᱖) ᱞᱟᱹᱜᱤᱫ ᱱᱟᱰᱤᱭᱟᱰᱣᱟᱞᱟ ᱜᱨᱟᱱᱰᱥᱚᱱ ᱮᱱᱴᱟᱨᱴᱮᱱᱢᱮᱱᱴ ᱯᱨᱳᱰᱟᱠᱥᱚᱱ ᱨᱮ ᱢᱤᱫ ᱮᱥᱤᱥᱴᱮᱸᱴ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱱ᱾ ᱩᱱᱤ ᱒᱐᱑᱙ ᱨᱮ ᱨᱳᱢᱟᱱᱴᱤᱠ ᱛᱷᱨᱤᱞᱟᱨ ᱯᱷᱤᱞᱢ ᱭᱮ ᱥᱟᱟᱞᱤ ᱟᱥᱤᱠᱤ ᱥᱟᱶ ᱮᱠᱴᱤᱝ ᱰᱮᱵᱭᱩ ᱮ ᱵᱮᱱᱟᱣ ᱠᱮᱫᱟ, ᱟᱢᱨᱤᱥ ᱯᱩᱨᱤ ᱨᱮᱱ ᱜᱚᱲᱚᱢ ᱵᱷᱟᱨᱫᱷᱟᱱ ᱯᱩᱨᱤ ᱠᱳᱼᱥᱴᱟᱨᱤᱝ ᱛᱟᱭᱚᱢ᱾ ᱯᱷᱤᱞᱢ ᱫᱚ ᱪᱮᱨᱟᱜ ᱨᱩᱯᱟᱨᱮᱞ ᱫᱟᱨᱟᱭ ᱛᱮ ᱰᱤᱨᱮᱠᱴᱮᱰ ᱦᱩᱭ ᱞᱮᱱ ᱛᱟᱦᱮᱸᱱ ᱟᱨ ᱯᱮᱱ ᱤᱱᱰᱤᱭᱟ ᱞᱤᱢᱤᱴᱮᱰ ᱟᱨ ᱟᱢᱨᱤᱥ ᱯᱩᱨᱤ ᱯᱷᱤᱞᱢ ᱫᱟᱨᱟᱭ ᱛᱮ ᱯᱨᱳᱰᱭᱩᱥ ᱦᱩᱭ ᱞᱮᱱ ᱛᱟᱦᱮᱸᱱ᱾ ᱑᱔ ᱚᱜᱚᱥᱴ ᱒᱐᱒᱐ ᱨᱮ ᱯᱷᱟᱨᱩᱠ ᱠᱟᱵᱤᱨ ᱫᱟᱨᱟᱭ ᱛᱮ ᱰᱤᱨᱮᱠᱴᱮᱰ ᱩᱱᱤᱭᱟᱜ ᱫᱚᱥᱟᱨ ᱯᱷᱤᱞᱢ ᱠᱷᱩᱫᱟ ᱦᱟᱯᱷᱤᱡᱽ ᱵᱤᱫᱭᱩᱛ ᱡᱟᱢᱣᱟᱞ ᱥᱟᱶ ᱨᱤᱞᱤᱡ ᱮᱱᱟ᱾

ᱱᱤᱡᱮᱨ ᱡᱤᱭᱚᱱ
ᱱᱚᱣᱟ ᱨᱤᱯᱳᱨᱴ ᱦᱩᱭ ᱟᱠᱟᱱ ᱛᱟᱦᱮᱸᱱ ᱡᱮ ᱳᱵᱮᱨᱳᱭ ᱑᱕ ᱡᱟᱱᱩᱣᱟᱨᱤ ᱒᱐᱑᱘ ᱨᱮ ᱟᱡ ᱨᱮᱱ ᱡᱤᱞᱤᱧ ᱚᱠᱛᱚ ᱨᱮᱱ ᱵᱚᱭᱯᱷᱨᱮᱱᱰ ᱮᱠᱴᱚᱨ ᱠᱟᱨᱚᱢ ᱨᱟᱡᱽᱯᱟᱞ ᱥᱟᱶ ᱮᱸᱜᱮᱡᱽ ᱦᱩᱭ ᱟᱠᱟᱱ ᱛᱟᱦᱮᱸᱱ᱾ ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ, ᱩᱱᱤ ᱮᱸᱜᱮᱡᱽᱢᱮᱱᱴ ᱨᱮᱱᱟᱜ ᱨᱤᱯᱳᱨᱴ ᱢᱟᱱᱟ ᱠᱮᱫᱟ ᱟᱨ ᱱᱚᱣᱟ ᱨᱤᱯᱳᱨᱴ ᱫᱚ ᱵᱟᱹᱲᱤᱡ ᱮ ᱢᱮᱱ ᱠᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ